Dziá mə́bɛ́d. Ábím mə́lúman bə́ ngálúman ai ma a tádigi mə tɔá énânga[41], Ísraɛ̂l á kɔ́bɔ́gɔ̄ nálā ! 2Ábím mə́lúman bə́ ngálúman ai ma a tádigi mə tɔ̄á énânga, ńdɔ̄ bá ndzí kig ma lod á ngul. 3Bəsénē bə́ sí bə́ ngáséne mā mvús, bə́ mān těn məyǎb míńkə̄bə́g. 4Ǹtondôbə a nə́ sósōō, a ngáman búg miǹkɔ̌l bə́búg mətǐŋ. 5Bə́ wúág ósɔ́n, bə́ dúgán ai mvús ! Ébá bə́sə̄ básīŋ Síon ! 6Bə́ bɔ̄ɔ̄ anə́ élɔ́g yā ńdǐl á yōb yā yáman kód təge tám nāŋ. 7Ǹkwê bidí ā dzālī kig dwé díé, tɔ m̀faŋ mim̀bɔm, abum sí díé. 8Bəlodo zěnə́ bâyǐ kig dzó nâ: “Ǹtondôbə a ngákúb mína ǹtótōmaamaa !” Byǎkūb mína ǹtótōmaamaa á dzwé Ńtondôbə !